अमेरिकी अंतर्राष्ट्रीय धार्मिक स्वतंत्रता आयोग के एक प्रतिनिधिमंडल को आज अमेरिका से भारत के लिए रवाना होना था लेकिन उसे वीसा ही नहीं मिला और यह यात्रा रद्द करनी पड़ी. भारत ने उसे वीसा देने से इन्कार भी नहीं किया और अंतिम क्षण तक दिया भी नहीं. यह आश्चर्यजनक इसलिए भी है क्योंकि धार्मिक असहिष्णुता और अल्पसंख्यकों के उत्पीड़न के लिए कुख्यात पाकिस्तान, म्यांमार, सऊदी अरब और चीन जैसे देश भी इस आयोग के प्रतिनिधिमंडल को अपने यहां आकर धार्मिक स्वतंत्रताओं का जायजा लेने से नहीं रोकते. चूंकि भारत एक लोकतांत्रिक देश है जहां अनेक धर्मों और संस्कृतियों के अनुयायी रहते हैं, इसलिए उसके द्वारा आयोग की यात्रा में अड़चन डालना अकारण नहीं हो सकता.